Galicia (1750)

Galicia oli Espanjan laivaston vuonna 1750 vesille laskettu 70-tykkinen kaksikantinen linjalaiva.

Valmistus 
Alus tilattiin Havannasta Kuubasta. Alus laskettiin vesille 1750.

Palvelus 
Vuonna 1751 alus lähti päällikkönään Luis de Velasco Infanten ja Princesan kanssa Havannasta Cartagenaan Kolumbiaan. Kuormauksen jälkeen alus jatkoi matkaansa saattueen mukana Cartagenasta Havannan kautta Cádiziin.

Alus lähti 1. maaliskuuta 1752 Havannasta Infanten, Princesan ja Rayon kanssa saapuen Cádiziin 30. huhtikuuta. Vuonna 1754 alus kuljetti raskasta tykistöä Barcelonasta Cartagenaan.

Lähteet 

Espanjan laivaston linjalaivat